Tanel Padar

**Tanel Padar** (sündinud 27. oktoobril 1980 Uhtnas) on Eesti laulja ja laulukirjutaja.

Tanel Padar õppis Uhtna Põhikoolis ja kuni 1997. aastani Haljala Keskkoolis (ei lõpetanud seda). Lühikest aega õppis ta Rakvere Kutsekeskkoolis mööblitisleri erialal, kuid rohkete puudumiste tõttu jäi kool lõpetamata. Aastatel 2012–2015 õppis ta Tallinna Täiskasvanute Gümnaasiumis (sai keskhariduse) ja 2016–2020 Estonian Business Schoolis tehnoloogiaettevõtluse erialal, mille lõpetas bakalaureusekraadiga.

Ta on mänginud kontrabassi, kannelt, klarnetit, torupilli, saksofoni ja parmupilli. Kitarri hakkas mängima 16-aastaselt. Tanel Padar on koolipoisina laulnud kiriku-, laste- ja poistekooris ning on tegelenud rahvamuusika ja võistlustantsuga. Ta on lauljana võitnud lauljate konkursi "Kaks takti ette" (1999) ning toonud Eestile Eurovisiooni lauluvõistluse võidu (2001, duetis koos Dave Bentoniga). 

## Loometee
Muusikutest on Tanel Padarit inspireerinud Riho Sibul, Tõnis Mägi ja Ivo Linna. 

1999. aastal võitis ta noorte lauljate konkursi "Kaks takti ette".
Kui ta varem oli laulnud ansamblis Blue Street, siis 1999. aastal asutas ta ansambli Speed Free, mis tegutses 2003. aastani ning mille kõik lood kirjutas ta ise. 2000. aastast oli ta laulja ansamblis Compromise Blue. 

2000. aastal käis Padar esimest korda Eurovisioonil, esinedes taustalauljana Eda-Ines Etti laulus "Once in a Lifetime".
2001. aastal võitis tema ja Dave Bentoni esitatud laul "Everybody" Eurovisiooni lauluvõistluse.

Ta oli aastatel 2003–2017 tegutsenud ansambli The Sun asutajaliige. 

2005. aastal valiti Raadio 2 Aastahitiks Tanel Padar & The Suni lugu "Kuu on päike" ja 2006. aastal nende lugu "Võta aega".

2006. aasta Eesti muusikaauhindade galal võitis Tanel Padar & The Sun 15 võimalikust auhinnast 5 (aasta albumi, aasta ansambli, parima rokkartisti, parima hittloo valmistaja ja edukaima uue tulija auhinna).

2007. aastal oli Tanel Padar ETV saate "Kaks takti ette" saatejuht.

2009. aastal osales ta telesaates "Eesti otsib lemmiklaulu" viie lauluga, millest jõudsid finaali "Suveöö" (3. koht) ja Dave Bentoniga esitatud "Everybody" (7. koht). Samal aastal juhtis ta koos Ithaka Mariaga meelelahutussaadet "Eesti otsib superstaari". ning 2015. ja 2017. aastal samas saates žürii liige.

2011. aasta Eesti Muusikaauhindade galal oli ta õhtujuht koos Maarja-Liis Ilusaga.

2013. aastal saavutas ta TV3 meelelahutussaates "Su nägu kõlab tuttavalt" teise koha. Finaalsaates kehastas ta oma õde Gerli Padarit. 2018. aastal osales ta TV3 paroodiasaates "Su nägu kõlab tuttavalt".

2016. aastal moodustas ta ansambli Tanel Padar Blues Band.

2019. aastal pälvis tema laul "Tartust Pariis" auhinna "Elmari Laul 2019".
2019. aasta aastalõpupeol Tallinnas Vabaduse väljakul esines ta koos Liis Lemsaluga.

### Diskograafia
#### Tanel Padar & Speed Free
* 2001 debüütalbum "Woman Knows" (Global Music Group)

#### [[The Sun|Tanel Padar & The Sun]]
**Albumid**
* 2005 "The Greatest Hits" (Crunch Industry)
* 2005 "Veidi valjem kui vaikus" (Crunch Industry)
* 2006 "100% Rock'n'Roll" (Crunch Industry)
* 2006 "LIVE" (Crunch Industry)
* 2007 "One of Those Days" (Crunch Industry)
* 2007 "Veidi valjem kui vaikus II" (Crunch Industry)
* 2008 "Here Comes The Sun" (Crunch Industry)
* 2008 "Unisex" (Crunch Industry)
* 2010 "Ring" (Crunch Industry)
* 2015 "Ma näen sind" (Crunch Industry)
* 2015 "Veidi valjem kui vaikus III" (Crunch Industry)
**Singlid**
* 2006 "Tüdrukune / Kuu on päike" (Crunch Industry)
* 2008 "Hopelessness You" (Playground Music Scandinavia)

#### [[Vallatud Vestid]]
**Albumid**
* 2013 "Lugusid meestest ja naistest" (Crunch Industry)
* 2013 "Kelmid ja pühakud" (Crunch Industry)

#### [[Tanel Padar Blues Band]]
**Album**
* 2016 – "Gold'n'Fish" (Crunch Industry)
**EP**
* 2016 – "Goldfish" (Crunch Industry)

#### Tanel Padar
**EP**
* 2013 – "Maailm keerleb" Tanel Padar & Paul Oja – (Universal Music Group)
* 2017 – "Parem veelgi" (Padar Production)
**Albumid**
* 2020 "Sinu aeg" (Padar Production)
**Singlid**
* 2001 – "Everybody" Tanel Padar & Dave Benton (Universal)
* 2001 – "As My Life Goes On" (Global Music Group)
* 2013 – "Jõesäng" (feat. Ott Lepland & Jalmar Vabarna) (Crunch Industry)
* 2013 – "Rännata võib" Tanel Padar, Karl-Erik Taukar, Ott Lepland (Crunch Industry)
* 2017 – "Teineteisele" (Padar Production)
* 2018 – "Lootusetus 2.0" (Padar Production)
* 2018 – "Tükike taevast" (Padar Production)
* 2019 – "Maagia" (Padar Production)
* 2019 – "Tartust Pariis" (Padar Production)
* 2020 – "Sinu aeg" (Padar Production)
* 2020 – "Uues valguses" (Padar Production)
* 2021 – "Varjudes" (Padar Production)
* 2021 – "Müüt" (Padar Production)
* 2022 – "Tähti üheks õhtuks" (Padar Production)
* 2023 – "UV" (Padar Production)
* 2023 – "Mustad purjed" (Padar Production)

### Rolle telesarjades ja filmides
* 2006 "Hajameelselt abielus" (telesari), lavakatudeng
* 2007 "Võõras" (lühimängufilm)
* 2011 "Kormoranid ehk Nahkpükse ei pesta" (mängufilm), Kris
* 2011 "Heeringas Veenuse õlal" (telesari), Tanel
* 2012 "Tupiktänava mehed" (telesari), Tanel
* 2014 "Kättemaksukontor" (telesari), Daniel Frank
* 2016 "Doktor Silva" (telesari), muusik
* 2017 "Tanel Padar "Soovin head"" (lühifilm), mees
* 2023 "Alo" (telesari), Tanel

## Tunnustus
* 2001 – Eesti muusikaauhindade aasta uue tulija auhind (Speed Free)
* 2001 – aasta turismiedendaja koos Dave Bentoniga
* 2003 – Eesti popmuusika auhinnagala Kuldne Plaat aasta raadiohitt (tema lugu "Unistus (As my life goes on)")
* 2006 – Eesti Muusikaauhinnad – Tanel Padar & The Sun pälvis aasta albumi, aasta ansambli, parima rokkartisti, parima hittloo valmistaja ja edukaima uue tulija auhinna
* 2006 – Kuldne Plaat (aasta uustulnuka auhind (Tanel Padar & The Sun))
* 2007 – Eesti Muusikaauhindade auhinnad (aasta albumi (Tanel Padar & The Sun), aasta rokkartisti ja aasta ansambli (albumiga "100% rock'n'roll" auhind)
* 2007 – Kuldne Plaat (aasta albumi ja aasta meesartisti auhind)
* 2009 – Eesti muusikaauhindade aasta rahvalemmik
* 2009 – Kuldne Plaat (aasta albumi auhind albumi "Unisex" eest)
* 2014 – Aasta Meelelahutaja auhind
* 2016 – Valgetähe V klassi teenetemärk
* 2016 – Kuldne Plaat (aasta meesartisti ja aasta ansambli (Tanel Padar & The Sun) auhind)

## Isiklikku
Tema vanem õde Gerli Parmas on samuti poplaulja.

Tanel Padar on tegelenud triatloniga ja osales 2016. aastal Ironmani sarja poolpikal triatlonil Otepääl. Ta osales 2017. aastal Otepääl SiS Ironman 70.3 triatlonil (1,9 km ujumist, 90 km rattasõitu ja 21,1 km jooksu). 

30. juunil 2007 tabati Padar purjuspäi autojuhtimiselt ja kiiruse ületamiselt (lubatud kiirus oli 50 km/h, Padar sõitis 75 km/h). Rikkumise eest määrati trahv ja talt võeti kolmeks kuuks juhiluba.

Tanel Padaril oli suhe Eda-Ines Ettiga. 2003. aasta mais abiellus ta endise modelli Katarina Kaldaga, kellel oli varasemast kooselust poeg Andrei. Nende abielu lahutati juunis 2007. Hiljem oli ta suhtes Evely Ventsli ja seejärel Maria Pordiga. Aastatel 2012–2017 oli tema elukaaslane Kristel Mardisoo.

Tanel Padar on 2017. aastal asutatud Padar Production OÜ omanik.

2018. aastal kihlus Tanel Padar Lauren Villmanniga. Nad abiellusid 27. juunil 2023 Vainupea kirikus. Neil on kaks tütart, Linda (sündinud 2019) ja Luna (2022). Alates 2024. aastast elavad nad lahus.

## Viited

## Välislingid

* 
*Tanel Padar. allstarz.ee
* Tanel Padar: vanaema on kõige tähtsam. Õhtuleht, 7. mai 2005.
* Priit Pullerits. Tanel Padar kaugeneb paha poisi mainest. Elu24.ee, 16. mai 2009.
* Bändikaaslased Tanel Padarist: "Tema senised tembud olid alles soojendus!" Õhtuleht, 28. oktoober 2010.
* Heli Lehtsaar-Karma. "Kannapöörete mees Tanel Padar". Äripäev, 17. detsember 2016.
*Tanel Padar. 20 aastat laval. audioarhiiv, 9. mai 2019.
*Tanel Padar: põlgasin oma rokkari imidžit ja elu. turundajateliit.ee, 19. aprill 2023.